Suid Afrikaanse Nuus Thread - Page 98 - Stormfront
Page 98 of 226 « First < 48 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 148 198 > Last »
07-22-2006, 04:47 AM #971
Pa kook oor rower nuuskierige 12-jarige skiet
"Bring die doodstraf terug! Kanselleer die Wêreldbeker-sokkertoernooi in dié land!" het die woedende pa van 'n Oos-Randse laerskoolseun wat Woensdagaand deur 'n rower geskiet is, gister gesê.
Mnr. Alan Hall (47) van Brack*enfell in die Kaap, gaan deur 'n moeilike tyd nadat sy stiefma onlangs dood is.
Sy seun, Quintin (12), 'n kranige sportman en lid van Laerskool Concordia in Boksburg se senior koor, is Woensdagaand by 'n woonstelkompleks in *Dyanweg, Boksburg-Noord, geskiet.
Mnr. Hall vermoed dat sy seun dalk vir 'n volwassene aangesien is toe hy uit nuuskierigheid wou gaan ondersoek instel toe 'n 28-jarige vrou se Volkswagen Polo deur vyf mans geroof en toe geskiet is.
"Hy is baie groot gebou vir sy ouderdom," het mnr. Hall gesê.
Volgens mnr. Hall het die koeël sy seun se hoofslagaar na sy hart, pankreas en longe deurdring en sy rugstring met millimeters gemis.
Die koeël het ernstige inwendige skade veroorsaak en Quintin word steeds in Glynnwood-hospitaal se intensiewe sorgeenheid behandel.
Mnr. Hall, 'n dieseltegnikus, was al 11 uur lank op pad van die Kaap af na Gauteng, toe die nuus oor die skietery hom bereik het.
Hy het gister sy misnoeë oor die misdaadsituasie in die land uitgespreek. "Ek is woedend. Watse bedreiging kan 'n 12-jarige kind nou werklik vir 'n gewapende man inhou?
"Ek weet daar is baie ander mense in die land wat ook deur misdaad geraak word, dit is nie net mý seun nie. Maar hoe gevoelloos kan misdadigers nie wees nie. Daar moet iets gedoen word."
Hall wil hê dat almal, selfs in die buiteland, moet weet wat met sy seun gebeur het.
Quintin, wat Woensdagaand 'n twee uur lange noodoperasie ondergaan het, is steeds in 'n ernstige toestand.
"Sy niere het begin swel en hy kan nog nie praat nie weens die pyp in sy keel," het sy ma, mev. Laetitia Hall, gister gesê.
Dokters en spesialiste wou Quintin gister weer teater toe neem om sy blaas skoon te maak, maar 'n "effense verbetering en goeie reaksie op nuwe medikasie" het 'n verdere operasie verhoed, het sy gesê.
Die ondersoekbeampte, insp. Werner Fischer, het gister bevestig dat die geroofde Volkswagen Polo steeds vermis word en dat geen verdagtes nog aangekeer is nie.
Die polisie soek na 'n silwer GTI Golf of Citroën wat glo deur van die rowers gebruik is om van die toneel af te vlug.
Enigiemand met inligting kan Fischer bel by 082 373 0986.
07-22-2006, 10:46 AM #972
Jong wag dood, twee gewond in snelwegroof
'n Jong sekuriteitswag is koelbloedig doodgeskiet en twee ander, onderskeidelik 24 en 25, is gewond tydens 'n kontanttransito-roof Vrydagoggend op die R59-snelweg net buite Henley-on-Klip.
Die skote het omstreeks 06:30 by die Henley-oprit begin klap nadat die muntsekuriteitsvoertuig van die pad gedwing is. Booswigte het met 'n BMW in die pantserwa ingejaag en dit het die pad byster geraak en begin rol. Die sekuriteitsvoertuig het op sy sy te lande gekom. Dit het skaars stilgestaan toe minstens dertien rowers met AK 47's op die drie wagte in die voertuig begin losbrand het. Die drie jong mans was magteloos in die koeëlreën vasgepen. Een wag, mnr. Johan Bekker (25), is noodlottig gewond en die twee ander ernstig beseer. Die rowers moes egter met leë hande die aftog blaas nadat hulle ontdek het dat daar geen geld in die muntsekuriteitsvoertuig was nie. Die BMW is verlate op die toneel gevind. Die rowers het vermoedelik in 'n tweede voertuig op die vlug geslaan. Behalwe die sekuriteitsvoertuig is daar ook op drie ander ligte voertuie geskiet. 'n City Golf, 'n Isuzu-dubbeldeurbakkie en 'n Astra Classic van verbygangers is ook getref. Een man in die ligte voertuie is beseer. (Berig onder). Die snelweg was vir 'n geruime tyd gesluit. Die polisie is besig met ?n indringende ondersoek na die voorval. Teen druktyd was niemand egter nog in hegtenis geneem nie.
07-22-2006, 10:49 AM #973
A 23-year old criminal died for a cell-phone he never got a chance to use. The man was fatally shot by Police on the R57 connection road to the Golden Highway near the Crossing of Death-robot last week.
The man, armed with a .38 revolver, was shot by Police reacting in self-defence on July 13. Two robbers, one armed, earlier confronted two women at Goodyear Street near the Department of Education (District Eight) offices. A struggle ensued as the thugs tried to grab the handbags of the two women. Apparently one of the suspects produced a firearm. They managed to grab a cell-phone before they ran off. Police who were patrolling the area noted the running men and gave chase. The felons fled in different directions. The armed suspect was followed by the police in the direction of the Golden Highway.
The police inspector called others for back-up and a police officer in a private vehicle gave chase from another direction. The 23-year-old man from Muvhango, known as Thabo Motwane, then apparently pointed a firearm at Police and threatened to shoot. Police cornered the suspect and instructed him to stop. He ignored the warning and ran in the direction of the police. The police reacted in self-defence and shot him. According to Police spokesperson Superintendent Maria Mazibuko, Police warned the suspect - but the warning was ignored. Police then opened fire in self-defence. The alleged felon was hit by several shots in the thigh and chest. He fell to the ground with the gun lying next to him. A cellphone, later confirmed to belong to one of the robbed women, fell to the ground as he was being placed into a Government mortuary vehicle. Police, with the help of onlookers, managed to trace the family of the deceased. According to Police, he was one of a number of Most Wanted suspects. He was wanted in connection with several cases of home-robberies, thefts and possession of firearms, they say. His name has not been officially released by police. A reliable source said Police had visited the house of the suspect on several occasions. Every time Police quizzed his mother about him, she would deny all knowledge of the whereabouts of her child.
The second suspect is still on the run. Residents living near the Department of Education offices on Goodyear Street say they have had enough of home robberies. Thugs knock at the gate pretending they are looking for a job. If there?s no response at the gate, they open it and get inside after knocking at the door. 'To them silence means empty. They know the house is empty and they break in. They will take whatever they come across,' says one resident. * Rumours that the robber's gun was not in a working condition could not be confirmed or denied by police.
07-24-2006, 11:12 AM #974
Besoek www.boerevolk.com en steek 'n kers aan vir die slagoffers van plaasmoorde of sommer net vir iemand spesiaal.
07-24-2006, 02:38 PM #975
Polisie-opleiding 'dodelik swak'
Polisielede wag om doodgeskiet te word omdat hul opleiding om op straat te kan oorleef, tekortskiet.
Só meen polisiebronne wat uitgevaar het nadat nog drie polisielede verlede week in Soweto en Kaapstad doodgeskiet is.
Hulle meen die stelling deur die kantoor van komm. Jackie Selebi, nasionale polisiehoof, dat "genoeg gedoen word" om toe te sien dat polisielede nie aan diens vermoor word nie, is 'n klug.
Dir. Selby Bokaba, polisiewoordvoerder, het gesê alle polisielede moet sedert April 2005 'n eendag-straatoorlewingskursus voltooi om seker te maak hulle kan hulself en die publiek beskerm.
Beeld se bekommerde polisiebronne sê dié kursus "is nie naastenby genoeg" om te sorg dat polisielede op straat sal oorleef nie.
"Die kursus bevat basiese vuurwapenbevoegdheid soos vir burgerlikes om wapenlisensies te kan hê. Hulle word nie geleer om takties te dink oor hoe hulle werk in die veld nie," het een Gautengse polisie-instrukteur aan Beeld gesê.
"Hul skietvermoë is vrot en ro*wers weet dit. Die ouens wat opgelei word, dop, maar ons moet hulle toets totdat hulle slaag."
Bokaba het die kursus as volg verduidelik: "Dit moet lede leer hoe om streetwise te wees. Om 'n vuurwapen te kan hanteer, om 'n hindernisbaan te voltooi en met pistole, haelgewere en outomatiese wapens te kan skiet. Dit moet help om te voorkom dat polisielede aan diens doodgeskiet word. Dit moet lede leer om gewonde makkers na veiligheid te dra terwyl hulle skiet."
Volgens 'n dokument in Beeld se besit, waarin die inhoud van dié kursus uiteengesit word, moet dié opleiding oor 'n tydperk van nagenoeg vier maande geskied.
"Om by alles te probeer uitkom in een dag is belaglik en net 'n manier vir die polisie-hoës om te wys daar word iets gedoen," het 'n ingeligte polisiebron gesê.
"Jy het minstens twee weke van intensiewe opleiding, baie meer instrukteurs en beter fasiliteite nodig om goed genoeg voorberei te wees om gevaarlike misdadigers aan te vat."
Volgens nóg 'n bron is daar nagenoeg 5 000 polisiebeamptes in die Soweto-omgewing en slegs sewe instrukteurs om hulle op te lei. "Hoe kry jy dit reg om deeglik by almal uit te kom in een dag, terwyl jy ook net 'n lesingsaal het om dit in te doen? Die meeste van die lede wag feitlik om op straat geskiet te word."
Volgens 'n ander ervare Gautengse polisielid is 'n tekort aan tyd en geld 'n doodskoot vir opleiding.
"Dit help nie polisielede wat op straat en by polisiestasies werk, kry net een keer elke drie jaar 'n kans om opgelei te word nie. Ten minste twee derdes van polisielede wat wapens het, kan hul pistole nie eens uitmekaar haal nie. In my opinie is net 30% van die polisielede op standaard met hul vaardighede."
Volgens dié lid het polisielede wat nie gereeld skiet of gereeld opleiding ontvang nie, 'n groot kans om in die veld te sterf.
"Rus die polisieman op stasievlak deeglik toe. 'n Eendag-kursus werk nie. Teen die tyd dat hy die volgende dag by die werk is, het hy al die helfte van die tegnieke vergeet."
07-24-2006, 02:45 PM #976
STRAND. – Stadspolisiebeamptes wat een keer per maand vleis uit hul kantoor in Gordonsbaai verkoop nadat dit in patrollievoertuie vervoer is, was maar deel van 'n gure prentjie wat die naweek hier vir me. Helen Zille oor dié wetstoepassers geskilder is.
Zille, Kaapse burgemeester, het haar steun aan 'n soort van kommissie van ondersoek toegesê.
Sy het verstom bewerings gehoor dat die stads*polisielede wat die gebied van Kogelbaai tot Macassar bedien, selde hul kantoor in Gordonsbaai beman; twee lede glo probeer het om 'n Strandse vrou van die pad af te ry nadat sy hulle by die Somerset Mall gekonfronteer het omdat hulle nie beskikbaar was toe sy hulle nodig gehad het nie; minstens een hoë lid sy werkvoertuig gebruik om private werk vir 'n sekerheidsmaatskappy te verrig; en net twee van die sewe patrollievoertuie gebruik word omdat die res vir private doeleindes aangewend word.
'n Groepie bekommerdes van die Strand en Gordonsbaai het Vrydagaand in die Strand met Zille vergader oor wat beskryf is as 'n noodsituasie oor sekerheid. In hoofsaak is kommer uitgespreek oor die gebrek aan wetstoepassing deur die stadspolisie. Dit is geïnisieer deur me. Barbara Louw van die Village Action Campaign in Gordonsbaai.
Gordonsbaai bloei en is 'n maklike misdaadteiken, het Louw desperaat gesê. Die stadspolisie het eers ná 16:00 die volgende dag gehoor dat mev. Joy van Aarde (78) in Mei vanjaar in die nagtelike ure in haar huis met 'n hamer doodgeslaan en 'n swanger vrou in 'n buurhuis verkrag is, het sy gemeld.
Gordonsbaai se strandgebied is oorgeneem deur swak elemente van oor die hele Kaap, het sy laat blyk. Dwelm- en drankmisbruik vier hoogty, en die geraas dryf inwoners tot raserny. Omdat daar *weinig wetstoepassing is, ignoreer tot soveel as 28 busse op 'n keer ook doodeenvoudig die feit dat hulle nie in Kusweg mag kom nie.
Zille het beloof om dít met Golden Arrow op te neem en 'n voorstel gesteun deur mnr. Dumisani Ximbi, burgemeesterskomiteelid vir veiligheid en sekuriteit – wat ook daar was – dat 'n soort van kommissie van ondersoek begin word.
Louw wou onder meer weet hoe senior stadspolisielede gereeld tegelykertyd met vakansie is, en boonop tussen Kersfees en Nuwejaar of oor 'n langnaweek; die stadspolisiekantoor met gereelde tussenposes gesluit is; daar 16 verkeersbeamptes vir die gebied is, waarvan net 2 op die pad is, hoewel almal amptelike voertuie het (van hulle werk by die lisensieafdeling); en vier stadspolisievroue wat goed opgelei is in die hantering van dwelms kantoorwerk in Gordonsbaai moet doen.
Louw het ook haar kommer daaroor uitgespreek dat stadspolisielede uit Gordonsbaai onttrek is om van Januarie tot Maart met grondbesetting in Delft te help, van April tot Mei met die stakings in die Kaap, en sedert Junie op die N2 weens die geweldsvoorvalle daar. Gordonsbaai het 'n bemande satellietpolisiekantoor op die strand nodig en ook padblokkades vir die motorfietsryers wat die dorp teister, het Louw gepleit.
Die prentjie wat mnr. Frikkie Carstens van die Strand se polisieforum en buurtwaglid geskilder het, was in dieselfde trant. Hy het gewys op bedelaars, alkoholmisbruik, prostitusie en informele karoppassers in die dorp. Laasgenoemde kan selfs beffies by straatstalletjies koop wat mense *onder die wanindruk laat dat hulle geregistreer is.
Veral bejaarde vroue word deur bedelaars geteister wat aan weerskante van hulle loop totdat hulle uit desperaatheid aan hulle geld gee. "Almal is bang. Ons het mense nodig wat munisipale ver*ordenings kan uitvoer." Boonop word bejaardes op pensioendag op die eerste die beste plek beroof.
Buurtwaglede patrolleer nou snags die gebied saam met die enigste polisiebeampte wat hy meen nog 'n verskil probeer maak, insp. Herman Ras. "Polisiëring in die Strand en Gordonsbaai word nou deur die publiek gedoen," het hy afgesluit.
07-26-2006, 02:48 AM #977
1 van W'Kloof-4 wou paspoort glo onwettig kry
Die moontlikheid word ondersoek dat 'n onwettige paspoort vir een van die Waterkloof-vier gereël word, maar weens die sensitiewe aard van die ondersoek is nie bekendgemaak vir wie nie.
Dít het gister aan die lig gekom toe kapt. Lynn Evans, ondersoekbeampte, in die Pretoriase streekhof getuig het tydens 'n aansoek deur Christoff Becker, wat vroeër skuldig bevind is aan moord, dat sy paspoort aan hom teruggegee word.
Becker se aansoek om sy paspoort terug te kry, is gister afgekeur en sy, Frikkie du Preez, Gert van Schalkwyk en Reinach Tiedt se vonnisoplegging is uitgestel.
Dié vier mans is in Junie verlede jaar in die Pretoriase streek*hof aan moord skuldig bevind nadat hulle 'n man in Desember 2001 in 'n park in Moreletapark, Pretoria, doodgeslaan het. Du Preez is voorts skuldig bevind aan aanranding en die res van die groep aan aanranding met die doel om ernstig te beseer nadat hulle vroeër dieselfde aand 'n ander onbekende man in Constantiapark aangerand het.
Adv. Jaap Cilliers, vir die verdediging, het gevra dat Becker se paspoort teruggegee word, omdat hy 'n dramakursus in die VSA wil bywoon. Becker studeer aan die New York Film Academy en moet in September glo 'n prak*tiese kursus daar bywoon.
Cilliers het gesê dat Becker al twee keer gedurende die saak oorsee was en telkens teruggekeer het. Becker het in die getuiebank gesê hy verstaan dat hy skuldig bevind is aan 'n ernstige misdryf en dat hy moontlik gevangenisstraf sal moet uitdien, maar dat hy onderneem om terug te keer vir sy volgende hofverskyning.
Evans het getuig Becker se woord kan nie "goedsmoeds" aanvaar word nie. Sy het verwys na adv. Dirk Prinsloo wat ook in die hof onderneem het om terug te keer na 'n besoek aan Rusland, maar dit toe nie gedoen het nie.
Evans het voorts getuig daar is 'n indruk onder die publiek dat die Waterkloof-vier "met handskoene" hanteer word weens hul gegoede agtergrond.
Landdros Peet Johnson het gesê 'n ernstige misdryf is ter sprake met swaar gevangenisstraf wat oor die beskuldigde (Becker) se kop hang.
"Becker het geen werk of bates in die land nie, ek aanvaar dat dat hy familiebande het, maar niks wat hom sal noop om terug te keer nie."
Johnson het daarna die aansoek geweier, omdat dit volgens hom nie in die belang van geregtigheid is nie.
Hy het die vier se borgtogvoorwaardes gewysig en hulle hoef nou net op die eerste Woensdag van elke maand by die polisie te rapporteer.
Na die hofverrigtinge het die vier jong mans buite die hofsaal ontspanne saam met vriende en familielede gesels. Die vier sal weer op 20 November in die Pretoriase streekhof verskyn.
07-26-2006, 02:50 AM #978
Kringtelevisie kom op hoofweg-gevaarpunte
Die polisie en metropolisie in Johannesburg kan nie 24 uur per dag by afritte op dié stad se hoofweë en afritte aanvalle op motoriste hokslaan nie, maar nuwe kringtelevisiekameras kan wel 'n wakende oog hou.
Insp. Edna Mamonyane, woordvoerder van die Johannesburgse metropolisie, het gister gesê planne om kringtelevisiekameras aan te bring by gevaarpunte op die hoofweë – soos die Rivoniaweg-afrit op die N1-hoofweg waar twee motoriste die afgelope maand vermoor is – is amper voltooi.
Mnr. Clay Pierre-Louis het die naweek die tweede slagoffer geword nadat hy soos die Kaapse joernalis Megan Herselman, wat verlede maand naby dié afrit doodgeskiet is, langs die N1-suid-hoofweg vermoor is.
Pierre-Louis het op sy selfoon gepraat terwyl hy vir 'n vriend by die afrit gewag het. Die vriend het voorgestel om hom daar te ontmoet. Herselman was ook op haar foon besig om aanwysings te kry toe sy geskiet is.
"Die kameras word geïnstalleer as deel van 'n gesamentlike plan van die Gautengse regering, die Johannesburgse padagentskap en die metropolisie. Die huidige misdaadgevaarpunte by afritte sal eerste aandag kry, waarna die plan na die res van die hoofweë uitgebrei sal word," het Mamonyane gesê.
Die kameras sal ook ingespan kan word om ongelukke op sekere plekke vas te lê. "Die kameras sal vanuit die beheerkamer gemonitor word sodat metropolisiepatrollies gestuur kan word na die plekke waar probleme is. Mense se veiligheid op die hoofweë is nie net die polisie se verantwoordelikheid nie, dit is ook deel van ons pligte en dié van die ander rolspelers."
Volgens supt. Chris Wilken, polisiewoordvoerder, is dit onrealisties om te verwag dat die polisie afritte 24 uur per dag moet dophou. "Ons kan nie heeltyd oral wees nie. Mense hou steeds langs die Rivoniaweg-afrit stil om op selfone te praat – ten spyte van wat gebeur het en dit terwyl hulle teen dié tyd behoort te weet dit is gevaarlik."
Volgens hom word Herselman en Pierre-Louis se moorde deur 'n speurspan van die eenheid teen ernstige en geweldmisdaad ondersoek en sal daar gekyk word of daar ooreenkomste tussen die sake is.
"Dit is moeilike sake omdat daar 'n gebrek aan ooggetuies is omdat dit juis langs die hoofweg gebeur het. Mense ry eenvoudig net verby motors wat langs die pad stilhou. Die speurders werk egter steeds sonder ophou aan die saak," het hy gesê.
Die onafgevuurde koeël en twee koeëldoppies wat op die toneel van Pierre-Louis se moord gevind is, sal ballistiese toetse ondergaan en die forensiese ondersoek na vingerafdrukke op die motor word ook gedoen.
Mamonyane en Wilken het motoriste weer gewaarsku om nie langs die hoofweë stil te hou nie. Hulle moet ook nie met mense reël om hulle daar te ontmoet nie. "Misdadigers hou afritte en plekke onder oorbrûe dop vir motors wat daar stilhou. Natuurlik is dit vir hulle mos 'n gulde geleentheid om toe te slaan," het Mamonyane gesê.
07-26-2006, 02:53 AM #979
Ma wat kind (3) verwurg, kry opgeskorte vonnis
'n Vrou van Brits se skynbaar ligte straf nadat sy verlede jaar haar driejarige dogtertjie verwurg het, is waarskynlik weens die aard van die klag en die beskuldigde se ouderdom.
Esté Mitchell (20) is vandeesweek in die streekhof op Brits tot drie jaar tronkstraf gevonnis wat vir vyf jaar opgeskort is vir die moord op haar dogtertjie, Bianca.
Mitchell het haar dogtertjie in Augustus verwurg.
Sy het aan die hof erken sy was "hoog op dagga" toe sy Bianca verwurg het.
Sy het skuld beken op die aanklag van strafbare manslag.
Adv. Ann Skelton van die Sentrum vir Kinderreg in Pretoria het in reaksie op die vonnis gesê die aanklag dui daarop dat dit nie noodwendig Mitchell se bedoeling was om haar dogter te vermoor nie.
"As die hof bevind het dat sy nie die bedoeling gehad het om moord te pleeg nie, is dit nie direkte kindermishandeling nie."
Volgens Skelton is Mitchell se ouderdom waarskynlik ook in die vonnisoplegging in ag geneem.
Landdros Louis Matthee het Mitchell skuldig bevind en die vonnis opgelê op voorwaarde dat sy haar nie aan 'n soortgelyke oortreding skuldig maak in die volgende vyf jaar nie.
Mitchell moet ook aan 'n ondersoekbeampte rapporteer en sielkundige behandeling kry.
Haar man Roelf het vroeër aan Beeld gesê hy het op 'n deurmekaarspul afgekom toe hy op 20 Augustus ná 'n nagskof by hul huis in Brits aangekom het.
Volgens hom was van die huis se vensters gebreek en het daar klere op die grasperk gelê.
Sy vrou het glo kort daarna in sy motor weggery met Bianca, wat van bo tot onder in 'n duvet toegedraai was, op die passasiersitplek.
'n Ooggetuie het gesien hoe Mitchell eers teen 'n bakkie en toe 'n boom vasgejaag het. Die ooggetuie het in die motor op Bianca se naakte lyk afgekom.
Mitchell het getuig sy was erg gespanne op die dag van Bianca se dood en het op aanmoediging van haar man dagga gerook om haar te help ontspan. Volgens haar het die dagga egter die teenoorgestelde effek op haar gehad en sy het begin hallusineer.
Sy het Bianca uit haar bed gehaal, in 'n duvet toegedraai en op die grasperk gaan sit "en op God gewag om hulle te kom haal". Mitchell het glo later aan mev. Hettie Loubscher, Roelf se peetma, vertel sy het Bianca "geoffer".
Loubscher het gister gesê die vonnis is skokkend. "Sy is basies vrygespreek nadat sy 'n onskuldige meisietjie vermoor het. Roelf en ons almal is baie teleurgesteld."
07-26-2006, 03:06 AM #980
OOS-KAAP: Polisiekarre jaag in mekaar vas
PORT ELIZABETH. – Een polisiebeampte en sewe reserviste is gister beseer nadat drie polisievoertuie in mekaar vasgejaag het.
Dié ongeluk het om sowat 08:30 in die hoofstraat van Bhisho plaasgevind.
Volgens kapt. Augusto van Heerden, polisiewoordvoerder, was een van die voertuie met reserviste van Macleantown na die skietbaan in Bhisho onderweg.
Dié voertuig was van plan om regs in te draai by die skietbaan, maar het stilgehou vir aankomende verkeer. " 'n Tweede polisievoertuig van Bhisho het van agter in dié voertuig vasgejaag, wat veroorsaak het dat die eerste voertuig in die aankomende verkeer in gestamp is."
Heel voor in die spervuur was die derde polisievoertuig, van die Keiweg-polisie, wat vanaf King William's *Town na Bhisho onderweg was.
Insp. Mzwabantu Mbobi van Bhisho se hulpdiensafdeling het ernstige kopbeserings opgedoen en is na die Grey-hospitaal op King William's Town geneem. Hy is later na die Cecilia Makiwane-hospitaal in Oos-Londen oorgeplaas. Volgens Van Heerden gaan Mbobi waarskynlik rekonstruktiewe chirurgie moet ondergaan.
Die sewe reserviste wat agterin die voertuig van Mac*lean*town was, het geringe beserings opgedoen. Dié reserviste is na die Grey-hospitaal geneem waar hulle behandel en onmiddellik ontslaan is. Een van die reserviste het 'n diep snywond aan sy kop opgedoen en moes steke kry.
Twee van die drie voertuie is afgeskryf. Verkeer is vir sowat 'n uur opgehou terwyl die polisie die toneel opgeruim het.